
U jednoj je šumi, velikoj i zelenoj, mali 
medo Bucko živio. S mamom i tatom, zna se, 
ali i s trapavicom. 

ITrapavicom? Je li to neka šumska ptica? 
Ili krtica? Buba neka? Nije, nije! Buba nije 
trapavica, ni ptica, ponajmanje krtica. Tra- 
pavica je kad stalno o nešto zapinješ, lonce 
s pekmezom razbijaš, za ručkom se sav um- 
rljaš, sa stolice padaš...ine da to baš hoćeš, 
namjerno, nego — eto, dogodi se. Pa te grde: 
»Uh, što si trapav!« Viču: »Pazil« Govore: 
»OčČI otvaraj, trapavče!« A ti, umjesto manje, 
od te vike još više trapav postaješ. To je, eto, 
trapavica! 


I Bucko je bundavi u trapavce spadao, pa 
je vazu maminu staklenu razbio i zato kaž- 
njen bio: »Nema, sinko, ništa od društva ve- 
čerašnjeg, koje si na rođendansko slavlje po- 
zvao!« — strogo je mama Brunda kazala, a 
kad Brunda nešto tako kaže, zbora nema, 
briši, slušati se mora, šale s Brundom nije! 

Tako je Bucko snužden iz kuće izašao: baš 
je ta Brunda najstroža mama-medvjedica u 
šumi! Što sad drugovima da kaže? Što vjeve- 
rici Vojki, što zecu Ušku, što ježu Piku, što 
dabru Krcku? Što?! Hajde, reci, — što? 

Do potoka je Bucko došao i Krcka zvao: 





— Krcko, druže stari, popodnevni otkazu- 
jem sastanak, kolača neće biti, ni torte, ni 
meda, znaj! 

Zubati je Krcko na svoj zubavi način govo- 
rio i Bucku odgovorio: 

— Fto fe dogodilo? Fto te Brunda kavzni- 
la? 

— Vazu sam, Krcko, srušio i razbio.Naj- 
ljepšu! 

— Jako fi mi trapav, Buco! Fto ćemo fad? 

— Neznam, Krcko, riječi mi časne! — žalos- 
no je Bucko rekao. — Hajde okupimo se, svi 
porazgovarajmo, da vidimo što ćemo i kako 
ćemo. 

Tako su pošli ježa Pika da najprije prona- 
đu i ubrzo ga u guštiku jednom i sreli. Lijepo 
ih je Piko saslušao, a onda svojim unjkavim 








glasom, kao da stalno kihavicu ima, mudro 
kazao: 

— Bajke bi, drapav si, Buco, preko bjere! 

Na to se odozgo, kroz lišće, ciktanje Vojki- 
no začulo: — Trapavče medvjeđi, zar ni na ro- 
đendan ne možeš pripaziti?! 

Riječi su takve Bucka još više rastužile, 
plačno je rekao: — Neka vas, neka! Hajde me 
sad i vi grdite! Zar mi Brundine grdnje dosta 
nije i kazne preteške?! 

Tada je — da stvar gora još bude — i zec 
Uško naišao i rastuženom Bucku rekao: 


— Čuo sam, čuo, šuma cijela priča: rođen- 
danska je proslava otkazana! Trapav je, 
kažu, Bucko-—ina vlastiti je rođendan trapa- 
vac ostao! 








Sa stabla je prijatelje sova Buljka gledala. 

— Sretan ti rođendan, Bucko! — glasno je 
rekla, viknula skoro, svi se trgli, Bucko po- 
najviše, pa je na Pika pao i bodlje ga njegove 
bocnule. Jao! 

Na to su, osim Buljke, svi u smijeh prasnu- 
li, slatko se smijali, uzvikivali: 

— Trapavi! Trapavče! Trapavico! 

Bucko, jadan, samo što zaplakao nije. Do- 
kle će, — o, dokle! tako nespretan biti?! 


I dok su Piko, Krcko, Uško i Vojka svog 
druga ismijavali, odozgo | je sa grane Buljkin 
glas ponovo zabobonjao: 

— A jeste li vi, šuše šumske, svome drugu 
rođendan čestitali? 

Na te je riječi cijelo društvo zašutilo, posti- 
dilo se, posramilo, pocrvenilo, — sad su se 
tek tortojedi prisjetili da Bucku rođendan. 
uopće čestitali nisu! A znali su, eto, da se tra- 
pavom Bucku rugaju, zbog čega se torte 
neće najesti! 

Bucko je Buljki pristojno na čestitku od- 
govorio, baš kako ga je Brunda još malenog 
učila: 

— Hvala, teto, najljepša hvala, Buljko! 

Sad su, dakako, čestitke rođendanske sa 
svih strana poletjele, Bucka su izgrlili, izlju- 
bili i zaslinili drugovi . . .opetje sve u redu 


bilo. Kk. 





U redu? Baš i nije! Što da rade — odlučili 
nisu. Ali ako nisu oni, jeste teta Buljka. 
— Ti, Bucko, — odlučno je rekla — s društ- 





vom cijelim sad ravno kući! Nemoj se na ro- 
đendan skitati, na rođendan je djeci u kući 
mjesto! 

Bucko je na to nešto kao »Ali, tetice... « 
promuckao, ali teta ga riječima ko nožem 
presjekla: 

— Nema »ali«, pravac kući, Bucko, ne ljuti 
me! 

Druge bilo nije, teta Buljka naređuje, 
društvo se nevoljko pokupilo i kući Bucko- 
voj pošlo. No, čim su oni leđa okrenuli, sova 

raširila i -let-Iet! - do Brun- 









_ Dobar dan, Brundo, dobar dan, Buljko, 
kako zdravlje, djeca kako . . . slatko su se 
najprije dvije susjedice narazgovarale, a 
onda je sova mami medvjedici nešto šu-šu 
na uho ispričala, pa na vrh obližnjeg stabla 
odletjela, skrila se. 








Za to su se vrijeme Bucko i drugovi kući 
slavljenikovoj približili, do vrata došli, — 
kad: tamo je, na pragu, paket jedan stajao i 
natpis na njemu bio: »Od tate i mame, za ro- 
đendan Bucku!« Nikada paket u šumi nije- 
dan tako brzo otvoren nije bio, pa se uzvik 
Zaorio: 

— Meeed! - iz grla je prisutnih kliktalo, je- 
dino je — glas mu takav! — jež Piko uzvikivao: 
— Beeed! — Krcko je dabar još dodao: 

— Fto je fladak! Baf pravi rođendanfki! 

Na kući su se medvjeđoj tad vrata otvori- 
la, mama se Brunda nasmijana pojavila, ras- 
položen je i tata Jakošapić izišao, sina po gla- 
vici pogladio i društvo cijelo u kuću pozvao. 





Tu su — što bi drugo?! — velikom žlicom na 
med navalili, rođendan Buckov slatko pro- 
slavili. Poslije je Bucko mami Brundi iskre- 
no rekao: 

_ Mamice Brundice, čvrsto obećajem ,naj- 
čvršće, trapav više neću biti. Dosta mi je 
bilo, vjeruj, trapavice! Pazit ću, riječi mi čas- 
ne, i gdje stojim i kako lonce s medom i pek- 
mezom brojim! 

Roditelji su se sinu nježno osmjehnuli, za 
takvu ga mušku odluku pohvalili, ali puno o 
tome govorili nisu... 

A sova se Buljka na drvetu smijuljila, sret- 
nim svršetkom zadovoljna, dugo je tu ostala 
i rođendanske pjesmice do kasno u noć slu- 
šala. 











